section_heading: SFeraKon 2009. godine
paragraph_text: Središnji događaj SFerakona 2009. bila je svečana skupština u subotu 25. travnja u 20 sati, u okviru koje su se uručile nagrade „SFera“ te nagrade „SFerice“, nagrade pobjednicima SFerinog dječjeg natječaja za najbolje literarne i likovne radove. Nagrade „SFera“ pobjednicima je uručiio počasni gost, R. Scott Bakker. Najmlađe pobjednike tradicijski nagrađuju nakladnici sudionici SFeraKonskog sajma knjiga, a 2009. bili su posebni sponzori nagrada za djecu i mlade časopis NationalGeographic Junior, Planetopija, Izvori, Dicovery film &video, Blitz film & video i Continental film. SFeraKonski program za najmlađe, organiziran u subotu popodne, predvodile su najmlađe predavačice na SFeraKonu dosad, tinejdžerice Leona Getz i Jelena Zlatar koje su održale predavanje o fenomenu zvanom Sumrak ili engleski Twilight. Riječ jeo nizu knjiga i blockbuster filmu o vampirima tinejdžerima. Nadalje, na SFeraKonu je organizirana izložba likovnih radova mladih iz svih dijelova Hrvatske dobitnika nagrade SFericama, kao i brojne zabavne igre. U sklopu dječjeg filmskog programau subotu popodne održala se projekcija uspješnice Čimpanze u svemiru (SpaceChipmunks).